André Citroën

André-Gustave Citroën (5. helmikuuta 1878 Pariisi – 3. heinäkuuta 1935 Pariisi) oli ranskalainen tehtailija. Hänet tunnetaan Citroën-automerkin perustajana. 

André-Gustave Citroën oli viisihenkisen perheen kuopus. Hänen isänsä oli nimeltään Levie Citroen ja äitinsä Mazra Kleinmann (syntynyt Varsovassa, Puolassa). Citroënin perhe oli alun perin juutalaista alankomaalais-puolalaista timanttikauppiassukua. Suku muutti vuonna 1873 Amsterdamista Pariisiin, jossa perhe muutti nimensä Citroëniksi. Citroen tarkoittaa hollanniksi sitruunaa. André Citroënin isä teki itsemurhan, kun André oli 6-vuotias.

Citroën perusti vuonna 1919 autotehtaan, josta tuli maailman neljänneksi suurin 1930-luvulla. Citroën kuoli mahasyöpään Pariisissa vuonna 1935. Hänet on haudattu Cimetière du Montparnasseen.

Lähteet

Aiheesta muualla 

Ranskalaiset liikemiehet
Citroën
Autonsuunnittelijat
Vuonna 1878 syntyneet
Vuonna 1935 kuolleet